section_heading: Prvi svjetski rat
paragraph_text: U ožujku 1915. Oldershausen postaje načelnikom stožera VIII. pričuvnog korpusa kojim je zapovijedao Paul Fleck. Kao načelnik stožera VIII. pričuvnog korpusa sudjeluje najprije u Prvoj, a nakon toga i u Drugoj bitci u Champagni. U srpnju 1916. postaje načelnikom stožera 3. armije koja se nalazila pod zapovjedništvom Karla von Einema u sklopu koje se istaknuo u Drugoj bitci na Aisnei za što je 20. svibnja 1917. i odlikovan ordenom Pour le Mérite. U studenom 1917. promaknut je u čin general bojnika.